cyanic-selkie/wikianc huggingface dataset:
Konrad KM-011
Konrad KM-011 er en løpsbil bygget for racing i Gruppe C før sesongen 1991. Bilen var en del av et kort samarbeid mellom Konrad Motorsport og Lamborghini.
Utvikling
Da KM-011 ble utviklet konkurrerte Konrad Motorsport med Porsche 962 i World Sportscar Championship. Konrad samarbeidet lenge med Porsche, men visste at 962-bilene ikke lenger ville være tillatt brukt i Gruppe C fra 1992 av. Porsche hadde ingen erstatning, og Konrad måtte ha en ny løpsmodell. De nye reglene krevde at motoren hadde et sylindervolum på 3,5 liter, og Konrad henvendte seg til Lamborghini med planer om å bruke Formel 1-motoren de leverte til Ligier og Modena Racing. Motorreglementet i Formel 1 og World Sportscar Championship var det samme, og dermed kunne man utvikle motorer til bruk i begge serier samtidig. Lamborghini, som tidligere hadde feilet med sin Countach QXV, sa seg villige til å levere sin V12-motor.
Teamets grunnlegger, Franz Konrad, startet utviklingen av et nytt chassis, som skulle hete KM-011. Designet var enkelt, og hentet inspirasjon fra andre modeller som Konrads egen 962, men KM-011 fikk en større front og et stort, takmontert luftinntak for mer effektiv kjøling av motoren. Bilen kjørte på Yokohama-dekk, og var hovedsponset av Wärtsilä Diesel Group samt Chrysler i enkelte løp.
Løpshistorie
I sesongen 1991 kjørte Konrad først med sin 962, og tok en håndfull poeng i sesongens fire første løp. I femte runde, på teamets hjemmebane, Nürburgring, debuterte KM-011 med førerne Franz Konrad og Stefan Johansson bak rattet. Bilen klarte ikke å kvalifisere seg til løpet, og Konrad benyttet i stedet sin eldre 962, som klarte å ta poeng i løpet. I sjette løp, på Magny-Cours, klarte KM-011 å kvalifisere seg, og dermed kunne Konrad pensjonere sin 962. KM-011 brøt sammen etter 18 runder og fullførte ikke løpet.
I pausen mellom Mexico by og Autopolis fikk Konrad fløyet KM-011 tilbake til Europa for å delta i den siste runden i Interserie på Zeltweg. I første heat kjørte Franz Konrad selv KM-011 inn til en syvendeplass. I andre heat fikk KM-011 problemer, og måtte bryte løpet tre runder før mål. Det kombinerte resultatet sørget dermed for at KM-011 endte på en 16.-plass totalt.
KM-011 fikk én siste opptreden på den første runden i Interserie på Nürburgring i 1992. Bilen tok tredjeplass i første heat, etterfulgt av en fjerdeplass i andre heat. Det kombinerte resultatet gav Konrad en fjerdeplass totalt i løpet. Dessverre begynte pengene å ta slutt, og selv om Konrad lovte å stille til start i World SportsCar Championship sesongen 1992 dukket bilen aldri opp.
Dette forble den eneste bilen Konrad Motorsport bygget på egen hånd, og de returnerte senere til å bygge biler for kunder, for det meste Porsche.
Bergen-Dale-Voss Billag
Bergen-Dale-Voss Billag (BDV) ble stiftet i 1965, og var en videreføring av selskapet Dale og Bergsdalen Billag, i samarbeid med NSB Biltrafikk. Som navnet sier, hadde billaget konsesjon på strekningen Bergen – Voss over Vaksdal.
I 1977 gikk billaget sammen med Bergen-Hardanger Billag (BHB) og Voss-Stalheim-Gudvangen Automobillag (VSG) og dannet Bergen-Hardanger-Voss Billag (BHV).
Namling
Namling (tibetansk: རྣམ་གླིང་རྫོང་, Wylie: rnam gling rdzong; kinesisk: 南木林县; pinyin: Nánmùlín Xiàn) er et fylke i prefekturet Shigatse i den autonome region Tibet i Folkerepublikken Kina.
Befolkningen var på 71,994 innbyggere i 1999.
Bastard (andre betydninger)
Bastard er et ord som gjerne brukes nedsettende om et barn født utenfor ekteskap.
Argo Navis
Argo Navis er et tidligere stort stjernebilde, synlig på den sørlige himmelhvelvingen som har blitt delt opp i tre ulike stjernbilder: Kjølen, Akterstavnen og Seilet. Argo Navis representerte Argo, skipet brukt av Jason og Argonautene i gresk mytologi.
Den franske astronomen Nicolas Louis de Lacaille delte i sin katalog over de sørlige stjernene, publisert i 1763, Argo Navis opp i stjernebildene Kjølen, Akterstavnen og Seilet.
God Is Love: The Gospel Sessions 2
God Is Love: The Gospel Sessions 2 er det 9. studioalbumet til Ann-Margret som ble gitt ut i 2011.
Tremasteren Fremtiden
Tremasteren «Fremtiden», eller Liv nordpå er en roman av den norske forfatteren Jonas Lie, utgitt i 1872. Romanen har handling fra blant annet Kjøllefjord i Finnmark og beskriver nordnorsk natur og folkeliv. Lie tar opp forholdet mellom det norske samfunnet og det samiske. Handels- og forretningsmoral spiller også en viktig rolle.
Sivert Gjerde
Sivert Gjerde (født 1869 i Tysvær, død 21. mai 1891 i Shanghai i Kina) var en av de første norske lutheranere som reiste til Kina for å drive misjon.
Han hadde forgjeves forsøkt å komme inn på misjonsskolen i Stavanger i 1887, og dro til England for misjonsutdannelse i stedet. Der fikk han kontakt med China Inland Mission som sendte ham til Shanghai, dit også Ole S. Næstegaard og Sigvald Netland kom. De ankom høsten 1890. Han ble syk i Shanghai og ble værende der til sin død 21. mai 1891. Han ble også begravet der.
Gullfasan
Gullfasan er en fjellfugl fra sentral-Kina innført til Storbritannia som nå hekker fritt i områdene Galloway i Sørvest-Skottland og East Anglia i Øst-England. Arten trives særlig godt i yngre plantefelt av bartrær. Fuglen holder seg skjult og er ikke lett å oppdage. Den kan fly, men foretrekker å gå eller løpe på bakken. Forekommer ganske vanlig i fangenskap.
Birger Jåstad
Birger Jåstad (1904–1984) var en norsk lærer og forfatter. Han skrev dikt, dramatikk for ungdomslag og barnebøker. Jåstad var med i Nordnorsk Forfatterlag tidlig og ofte brukt radio-kåsør for NRK.
Jåstad var også ordfører i Leirfjord fra 1956 til han flyttet fra kommunen senhøstes 1957. Som ordfører var han valgt inn på «Upolitisk fellesliste». Han var sønn av læreren, forfatteren og ordføreren Lars Jåstad.
Svetlana Boginskaja
Svetlana Leonidovna Boginskaja, belarusisk Святлана Леанідаўна Багінская - Svjatlana Ljeanidawna Bahinskaja (russisk: Светлана Леонидовна Богинская; født 9. februar 1973 i Minsk) er en tidligere sovjetisk/belarusisk turner.
Hun har tre OL-gull og fem VM-gull i sin karriere.
Hun bor i dag i Houston i Texas, er gift og har to barn.
Super Prestige Pernod
Super Prestige Pernod var en årlig sesonglang konkurranse innen landeveissykling som ble offisielt innført i 1961. Den var basert på poeng fra de viktigste endags- og etapperittene. Eddy Merckx hadde rekorden med syv seire på rad (1969–1975).
Stockholms namnberedning
Stockholms namnberedning (formelt Stadsbyggnadsnämndens namnberedning) er Stockholm forberedende organ for navngivning. Namnberedningen utarbeider og foreslår nye eller endrede navn på gater, offentlige plasser, kvartaler, bydeler, større kommunale bygg og tunnelbanestasjoner.
Namnberedningen er et ekspertorgan der medlemmene representerer ulike kunnskapsområder og erfaringer.
Virginia State University
Virginia State University er et delstatseid universitet i Petersburg i delstaten Virginia, USA.
De viktigste skolene og noen av instituttene er:
Ved universitetet var det 4 872 studenter og 336 vitenskapelig ansatte i 2006, og samme året var skolepengene US$ 5 440 for studenter folkeregistrert i Virginia. Studiene gis opp til doktorgradsnivå.
Jordans stjerneorden
Jordans stjerneorden (arabisk: الكوكب الأردني, Wisam al-Kawkab al-Urdani) er en jordansk orden. Den ble innstiftet i 1949 av kong Abdullah I.
Inndeling
Jordans stjerneorden er inndelt i fem grader:
Insignier
Ordenstegnet for Jordans stjerneorden består av en stjerne med syv stråler. Mellom hver stråle er det plassert en femtagget stjerne. Midtmedaljongen bærer innstifterens navn og er omgitt av en grønn bord der ordenens navn er skrevet sammen med årstallet for ordenens innstiftelse etter islamsk tidsregning. Ordenstegnene er i utforming like for de forskjellige grader, men varierer i størrelse. Ordenstegnet er opphengt i båndet ved et ledd bestående av en stjerne.
Tildeling
Jordans stjerneorden tildeles for både sivile og militære fortjenester. Den kan også tildeles utledninger. Ordenens øverste grad tildeles vanligvis prinser og prinsesser, statsministre og personer av tilsvarende rang, mens nest øverste grad tildeles ministre og statssekretærer.
Fylkesvei 257 (Akershus)
Fylkesvei 257 i Akershus gikk mellom Egner og Lørenfallet i Sørum. Veiens lengde var 6,7 km.
2019 ble veien erstattet av fylkesvei 1491, og av en delstrekning av fylkesvei 1490.
Truls Svendsen
Truls Erik Svendsen (født 1972 i Tromsø) er en norsk programleder og komiker.
Biografi
Svendsen startet sin TV-karriere høsten 2005 i Senkveld med Thomas og Harald etter å ha fått jobben som utegående reporter, intervjuer og moromann av sin venn Harald Rønneberg. Vinteren 2007 var han programleder for NRK-programmet Kroppen, som var et program over åtte episoder, der man i hver episode kunne lære om en kroppsdel og få informasjon om kroppen på en lett og humoristisk måte.
I november 2008 fikk Svendsen oppmerksomhet i norske massemedier for et stunt han gjorde for Senkveld. Innslaget gikk ut på at Svendsen under den norske premieren av James Bond-filmen Quantum of Solace tilbød kjendiser på den røde løperen dry martinis samtidig som han drakk selv og ble etter hvert svært beruset. For stuntet vant han prisen for årets TV-øyeblikk under Gullruten 2009.
Våren 2009 var Svendsen programleder for NRK-programmet E6 – en reise gjennom nordmenns hverdag. I programmet kjører Svendsen gjennom Norge – sammen med Kristoffer Hegreberg, Christian Holst Meinseth og Martin Otterbeck – og besøker folk som bor, jobber og reiser langs E6. Serien er inspirert av Trude Lorentzens bok med samme navn som serien. Serien ble nominert til Gullruten i kategorien beste magasin- eller livsstilsprogram. Under Gullruten 2009 var Svendsen nominert for opptredener i totalt tre forskjellige kanaler: Han var nominert for E6 – en reise i nordmenns hverdag på NRK, for Senkveld på TV 2 og for sin opptreden i Ylvis møter veggen på TVNorge.
Alternative medier
Alternative medier er massemedier som ikke er del av sentrale og etablerte virksomheter innen kommunikasjon og nyhetsformidling. Alternative medier kan omfatte aviser, kringkasting, nettsteder og annet. De skiller seg fra etablerte medier når det gjelder innhold, utforming, produksjonsmåte, distribusjonsmåte eller forhold til publikum. Ofte ønsker alternative medier å utfordre myndigheter og makteliter, representere marginaliserte grupper og samarbeide med grupper med liknende mål. Alternative medier i Norge nyter heller ikke godt av ordninger som offentlig pressestøtte eller momsfritak, noe som gjør at de ikke har tilgang til de samme økonomiske ressursene som de tradisjonelle mediene.
Mediekritikk og kjennetegn ved alternative medier
Tilhengere av alternative medier hevder ofte at hovedtyngden av mediene er svært ensporet og kritiserer disse for å pretendere objektivitet som en tildekking av klassestandpunkter. Dette kan skyldes eiernes politiske interesser, regjeringspåvirkning eller profittmotiv. Konsentrasjonen av medieeierskap samt konsentrasjonen innen forlagsbransjen er andre årsaker til økonomisk sensur. Mens kilder for alternative medier også ofte er sterkt (og noen ganger stolt) perspektivbundne, synes disse synsmåtene annerledes, derav adjektivet «alternative». Virksomheter blant de alternative medier er ofte involvert i kampanjejournalistikk og framholder ofte bestemte politiske, ofte opposisjonelle synsmåter.
Truls Svendsen
Biografi
Høsten 2009 var han Kommunal- og regionaldepartementets reporter i en del humoristiske og informative reklamesnutter i forbindelse med Stortingsvalget 2009.
I januar 2010 ledet han reklamebyråenes TV-sendte prisutdeling, Gullfisken på TV 2, sammen med Kristian Ødegård. Han ledet også Gullfisken i januar 2011, denne gangen sammen med Klaus Sonstad. Her ble han igjen nominert til Gullruten for årets TV-øyeblikk, da han parodierte Beyoncés «Single Ladies»-dans.
Våren 2011 reiste Truls Svendsen sammen med Solveig Kloppen rundt i Norge for å sjekke oppfatningene nordmenn har om hverandre og avsløre mytene om folk flest i serien Svendsen om Hansen og Jensen på TV 2. Serien ble kåret til beste magasin- eller livsstilsprogram under Gullruten 2011, hvor Svendsen også var nominert til Folkets Pris/Publikumsprisen.
I 2012 var han programleder i tv-programmet Kvelden er din sammen med Klaus Sonstad. Programmet ble belønnet med terningkast 5 i VG og 6 i Aftenposten. Truls Svendsen ble også nominert til Gullruten i kategorien Beste programleder for sin innsats i programmet.
Våren 2014 reiste han på nytt rundt i Norge, denne gang i programmet Truls - oppdrag Hurtigruten. Serien ga ham publikumsprisen under Gullruten 2014.
Høsten 2014 spilte han hovedrollen som Ken Olsen i humordramaserien Meglerne på TV 2, sammen med Henriette Steenstrup.
Våren 2015 kunne vi se Truls Svendsen på tur over Grønland sammen med Cecilie Skog, i serien Tjukken & Lillemor. Ut av denne turen ble det også laget en bok; Truls over Grønland, utgitt på Gyldendal forlag. Han vant for andre gang publikumsprisen under Gullruten 2015. Han ble dessuten nominert i klassen beste mannlige programleder og Skog til beste kvinnelige programleder, mens serien ble nominert til beste underholdningsprogram og beste nye programserie.
Statsaksjeselskap
Et statsaksjeselskap er et selvstendig rettssubjekt som til en viss grad er skilt fra den øvrige statsforvaltningen. Selskapet disponerer sine egne inntekter uavhengig av budsjettvedtak i Stortinget og kan eventuelt ta opp lån for å finansiere driften. Et statsaksjeselskap kan allikevel indirekte få sitt inntektsgrunnlag påvirket av politiske vedtak. Et eksempel er NRK som får sine årlige lisensinntekter vedtatt av Stortinget. På samme måte kan et statsaksjeselskap være pålagt bestemte rammebetingelser. NRK må eksempelvis sørge for landsdekkende kringkasting.
Truls Svendsen
Biografi
Høsten 2015 ble han sendt rundt på ulike oppdrag i Norge i programmet Truls - oppdrag Norge.
Alexander IV
Alexander IV, født Rinaldo Conti omkring 1199, død 25. mai 1261 i Viterbo, var pave fra 12. desember 1254 til sin død, 25. mai 1261.
Statsaksjeselskap
Tillegg til aksjeloven
Aksjelovens bestemmelser gjelder også for statsaksjeselskap. Av konstitusjonelle årsaker finnes det imidlertid noen særskilte regler:
Alternative medier
Mediekritikk og kjennetegn ved alternative medier
Forfattere som Louis Althusser og Noam Chomsky har beskrevet problemene ved den etablerte, sentrale pressen, og deres arbeider har vært et incitament for dannelsen av mange forsøk på en alternativ presse. Mange eksisterende kilder til alternativ journalistikk deler holdninger til opphavsrett med bevegelsen for åpen kildekode.
Alexander IV
Biografi
Rinaldo Conti tilhørte samme slekt, grevene av Segni, som pavene Innocens III og Gregor IX. Han ble gjort til kardinaldiakon i 1227 av sin onkel Gregor, og fire år senere til kardinalbiskop av Ostia. Gregor etterlot også fransiskanerordenen ved sin død, der Conti fikk 80 gode venner. Ved Innocens IVs død i Napoli den 7. desember 1254 ble den aldrende kardinal Conti enstemmig valgt til hans etterfølger. Han tok da navnet Alexander IV. Matthew Paris har beskrevet Alexander IV som velvillig og religiøs men lett å forlede med smiger. Enkelte kardinaler forsøkte å overtale paven til å fortsette forgjengerens politikk mot keiser Fredrik II av Det tysk-romerske rike, inkarnert i sønnesønnen Konradin i Tyskland og sønnen Manfred i Puglia; Fredrik II hadde blitt bannlyst og erklært avsatt ved det første konsil i Lyon i 1245. Catholic Encyclopedia beskriver Alexanders politiske stillingstagen som "med hele gjengen av Hohenstaufere fortsatte han Innocens' tvilsomme politikk med å tilkalle franske eller engelske smådjevler for å slå ned de tyske satanene".
Statsaksjeselskap
Generalforsamlingen
Selskapets generalforsamling representeres av ansvarlig statsråd eller den statsråden bemyndiger.
Alexander IV
Biografi
25. mars 1255 kastet han bannbullen på Manfred, og noen få dager senere undertegnet han en traktat med sendemenn fra Henrik III av England. I denne overførte han vasallstaten Sicilia til prins Edmund Krokrygg, kongens nest eldste sønn. I kampen om den tyske kronen som fulgte frafallet av Vilhelm av Holland i 1256 støttet paven Rikard av Cornwall mot Alfonso av Castilla. Denne støtten ledet til forbitring blant presteskapet og folket mot den hellige stol. Manfreds makt vokste for hver dag. Han ble kronet til konge i Palermo etter å satt ut et falskt rykte om at Konradin var død, og ble leder for ghibellinerne i Italia. Alexander levde lenge nok til å bevitne dennes seier i Montaperti i 1260; han ble tvunget til å forlate Roma og slo seg ned i Viterbo. I nordre Italia var han mer fremgangrik, der korsfarerne hans omsider knuste tyrannen Ezzelino. I Roma, som ble styrt av magistrater som hadde inngått allianse med Manfred, økte misnøyen.
Samtidig gjorde paven seg anstrengelser for å forene de kristne mot tartar-invasjonene. Men korstogsånden var forsvunnet, tiden for en forent kristenhet var forbi.
Som pave fortsatte han å vise fransiskanerordenen velvilje; et av hans førsta gjøremål var å helgenforklare Klara av Assisi. I et brev forklarer han at stigmata er et faktum; Bonaventura opplyser at paven i en preken har sagt at han har bevitnet slike. Under de voldsomme kamper som brøt ut ved universitetet i Paris beskyttet han munkene. I 1256 godkjente han augustinerordenen.
Alternative medier
Mediekritikk og kjennetegn ved alternative medier
For at et medium skal bli å anse som «alternativt» må det inneha noen form for mot-hegemoniske egenskaper. Anti-hegemoniet bør presenteres gjennom minst en av de følgende parametre:
Alternative medier i Norge
Ifølge Storyboard, en norskutviklet tjeneste som viser hvilke nyheter og bloggposter som er populære i sosiale medier, var saker fra alternative medier i Norge våren 2018 ofte blant de ti meste delte på sosiale medier. Disse alternative mediene var Resett.no, Document.no, Hanne Nabintu Herlands The Herland Report og Human Rights Services Rights.no, nettsteder og mediekanaler som alle er politisk høyreorienterte. Andre norske alternative medier er steigan.no og aldrimer.no
Truls Svendsen
Biografi
Våren 2018 var han å se i sesong 2 av Tjukken og Lillemor, hvor han sammen med Cecilie Skog prøvde å bestige Aconcagua i Argentina. I denne serien kom også boken Truls til fjells, utgitt på Gyldendal.
Basel-Mulhouse-Freiburg lufthavn
Basel-Mulhouse-Freiburg lufthavn er en internasjonal flyplass som ligger mellom byene Basel (Sveits), Mulhouse (Frankrike) og Freiburg (Tyskland). Den ligger i Frankrike i kommunen Saint-Louis rett ved de sveitsiske og tyske grensene. Flyplassen betjente 4 270 000 passasjerer i 2007.
Truls Svendsen
Biografi
Våren 2019 hadde Truls Svendsen premiere på sceneshowet Fra Æ til Å i Nord-Norge i februar og mars. Oslo fikk sceneshowet på Latter på høsten samme år. Høsten 2022 rundet "Fra Æ til Å" 155 forestillinger og 80000 solgte billetter. Showet fortsetter rundt i Norge i 2023 og 2024.
Gullruten 2019: «Truls à la Hellstrøm» vant prisen for beste underholdning for andre året på rad.
Høsten 2021 vant han og samboeren Charlotte Smith TV 2s musikalske talentkonkurranse Norges nye megahit. Dette med låten Når Julefreden Senker Seg. Låten toppet Spotifys liste over Norges mest spilte låter jula 2021.
Høsten 2022 ble sesong 6 av Truls à la Hellstrøm spilt inn og vist på TV2. Denne gangen i Oslo, hvor Hellstrøm og Svendsen åpnet restauranten Truls à la Hellstrøm Bistro sammen.
Thorbjørn Frølich
Thorbjørn Justus Steger Frølich (født 7. oktober 1848, død 12. november 1938 i Oslo) var en norsk teolog, ordfører, skribent og statsstipendiat.
Han var født i Oslo som sønn av fabrikkeier og banksjef Fritz Heinrich Frølich. Han tok artium som privatist i 1868, ble cand.theol. i 1873 med practicum 1874. Fra 1875 var han bestyrer for Lillehammer private pigeskole (senere Lillehammer middelskole for piker), etterhvert også eier av skolen. Fra 1881 til 1892 var han sogneprest i Masfjorden, og ordfører der 1884-89. Fra 1892-1901 sogneprest i Ådal, Buskerud. Han søkte permisjon fra 1901 for å ofre seg for litterære sysler. Fra 1904 fikk han avskjed med vartpenger. Fra 1908 var han statsstipendiat.
Frølichs forfatterskap var dels lokalhistorisk, men i hovedsak av «nasjonaløkonomisk» (det vil si samfunnsøkonomisk) karakter.
Gaahlskagg
Gaahlskagg er et norsk black metal-band fra Sunnfjord.
Bandet ble etablert i 1998 av Gaahl og Skagg, derav navnet. Begge var medlem av bandet Sigfader på den tiden, og de startet Gaahlskagg på grunn av ønske om å spille mer ekstrem musikk.
Første utgivelse var split-albumet Erotic Funeral Party I sammen med Stormfront i 1999. I 2000 kom debutalbumet Erotic Funeral som ble innspilt i Grieghallen studio i 1999.
Johannes Haukland
Johannes Haukland (1918–2015) var en norsk tegner, som særlig i 1950-årene «satte preg på vår visuelle hverdag». Han tegnet en rekke norske frimerker og ble benyttet som reklametegner av det norske Postverket.
Biografi
Haukland vokste opp i Sandnes og var elev ved Kongsgård skole i Stavanger, men valgte å slutte for å bli postelev i Sandnes i 1937 og begynte siden i Postverket. Etter å ha fullført etatsutdannelsen ble han i 1939 stasjonert i Larvik, for deretter i 1941 å bli forflyttet til tjeneste ved Poststyret, det senere Postdirektoratet, i Oslo. Her arbeidet han inntil han gikk av med pensjon i januar 1986. Han hadde da de siste årene vært økonomidirektør i Posten.
Ved siden av arbeidet i Postdirektoratet tok Haukland i årene 1942 til 1948 kveldskurs ved Statens håndverks- og kunstindustriskole. Hans tegnetalent kom til uttrykk både gjennom reklametegning for arbeidsgiveren, og ved utforming av over tjue norske frimerker. De første frimerkene Haukland tegnet ble utgitt i anledning av Verdenspostforeningens jubileum i 1949 og ble til etter en åpen konkurranse der han vant premie. Han tegnet deretter en rekke særfrimerker til forskjellige anledninger, deriblant frimerkene til vinter-OL i Oslo i 1952. Frimerket som i 1953 ble utgitt med tilleggsavgift til inntekt for Landsforeningen mot kreft ble tegnet av Haukland med utgangspunkt i en skisse av Henrik Sørensen. Hauklands egne tegninger ble til frimerker for hundreårsjubileene for Televerket og Norges Statsbaner i 1954, kong Haakons 85-årsdag i 1957, jubileene for Det Norske Totalavholdsselskap og Selskabet for Norges Vel i 1959, særfrimerket for Flyktninghjelpen i 1960, og frimerkene til 150-årsjubileet for Camilla Colletts fødsel i 1963. Haukland tegnet også bruksfrimerker, der de første av disse bar kong Haakons portrett. Også disse frimerkene ble til etter en konkurranse, der Haukland sammen med fem andre var invitert til å delta. Bruksfrimerker fra hans hånd med kong Olavs portrett ble utgitt i årene 1958 til 1962. Haukland sto også bak utformingen av offentlig sak-frimerkene utgitt 1955 til 1983. Han tegnet dessuten også motivstempler.
Da De forente nasjoners postadministrasjon i 1952 utlyste konkurranse om å tegne FN-frimerke, vant Haukland andreprisen for sitt forslag. Premien var på 500 dollar. Forslaget ble ikke utgitt som frimerke, men gjorde at Haukland ble kjent som frimerkekunstner internasjonalt. I 1959 tegnet han et frimerke for Ghana.
Haukland ble benyttet som reklamekunstner for Posten. Da Postsparebanken ble startet i 1950 tegnet Haukland bankens logo, «Postsparebankgutten», og innskuddsmerkene, som ble benyttet i bankbøkene. Han tegnet også den første reklameplakaten for Postsparebanken, samt annet reklamemateriell for banken. . For publikasjonen Post (senere Postavisen) utformet han også forsidelogoen, som ble benyttet fra 1952 til 1984. Haukland utformet også «feriemerker», merker til bekreftelse av innbetaling av penger til feriegodtgjørelse, en ordning organisert gjennom Postverket.
I anledning av vinter-OL på Lillehammer i 1994 utformet Haukland flere utkast til mynter, der fire av disse vant premie i konkurransen og der ett av dem ble til en av minnemyntene utgitt av Norges Bank. Mynten er i gull og har pålydende 1 500 kroner.
Haukland sto også bak kommunevåpenet for Sandnes, en sølv leirgauk på grønn bakgrunn. Allerede i 1950 vant han en konkurranse om å tegne byvåpen, men hans forslag til motiv ble først offisielt vedtatt i 1972.
Börje Vestlund
Lars Börje Vestlund (født 2. februar 1960 i Ljusdal i Hälsingland, død 22. september 2017 i Hägerstens distrikt, Stockholm) var en svensk politiker for Socialdemokraterna. Han var riksdagsmedlem i Sverige fra 2002 til sin død. Han ble valgt inn i Riksdagen for Stockholms kommuns valkrets på plass 172.
Han var leder (ordförande) i det svenske epilepsiforbundet. Vestlund var åpent homofil og leder i riksdagens LHBT-gruppe. Han ble hentet med ambulanse i Riksdagsbygningen og døde tre dager senere.
Keowee
Keowee er ei elv i Pickens og Oconee County i Sør-Carolina, USA.
Börje Vestlund
Bakgrunn
Vestlund ble født i Ljusdal i landskapet Hälsingland, men vokste opp i Sundsvall og i Norrköping. Etter å ha hoppet av allmennfaglig utdanning, begynte Vestlund tidlig innen restaurantbransjen. Til å begynne med arbeidet han på flere ulike restauranter i Norrköping, før han i 1979 flyttet til Linköping, hvor han begynte som servitør på Frimurerhotellet.
Mens han var ansatt på restaurant, ble Vestlund aktiv i fagbevegelsen, og hadde gjennom en tiårsperiode flere verv på lokalt plan. I 1989 ble han ansatt som ombudsmann ved Hotell- och restaurangfackets stockholmavdeling. Siden den gang ble han boende i Stockholm, og sist på Järvafältet i det nordlige Stockholm.
Keowee
Den dannes ved samløpet av elvene Toxaway og Whitewater, men dette samløpet ligger nå under vannet i Lake Jocassee, et reservoar dannet av Lake Jocassee-demningen. Elva renner fra Lake Jocassee-demningen og inn i Lake Keowee, et reservoar dannet av Keowee-demningen og Little River-demningen. Ved samløpet mellom Keowee og Little River nedenfor Keowee-demningen dannes elva Seneca, ei sideelv til Savannah.
Börje Vestlund
Politisk arbeid
I perioden 1994 til 2002 var Vestlund først reserve, og senere fast medlem av bystyret i Stockholm. I denne perioden hadde han verv i flere styrer og nemnder, blant disse leder for Kista bydelsstyre og senere nestleder i nestleder i gate- og eiendomsetaten.
Vestlund stilte til riksdagsvalget i 2002 for Socialdemokraterna i Stockholms kommunes valgkrets, og han satt i perioden 2002 til 2006 som vara i trafikkomiteen, skattekomiteen, sosialsikringskomiteen og EU-nemnda. Ved riksdagsvalget i 2006 mistet Vestlund riksdagsplassen, men da Carin Jämtin gikk inn som opposisjonsborgerråd (oppositionborgarråd) i Stockholm, gikk han inn og erstattet henne i riksdagen. Vestlund ble da først vara og senere fast medlem i næringskomiteen, samt vara i sivilkomiteen.
Vestlunds viktigste prioriteringer innen politikk var næringslivsspørsmål og arbeiderretigheter. Han tilhørte de som innenfor den sosialdemokratiske riksdagsgruppen jobbet for å få til en bedre posisjon for den svenske avtalemodellen i forbindelse med Lisboa-traktaten. Vestlund var kandidat til Europaparlamentet i 2009, men ble ikke valgt.
Engasjement utenfor politikken
Vestlund var fra 2006 leder for riksdagens HBT-gruppe, og kasserer i HBT-socialdemokrater siden 2008. Ved siden av sitt politiske engasjement, var Vestlund siden 1980-tallet aktiv i RFSL, først lokalt i Linköping, og senere gjennom flere år som forbundskasserer og forbundsrevisor. Vesdtlund var fra 2004 leder for Svenska Epilepsiförbundet.
Sigvald Netland
Sigvald Netland (født 1869, død 1896) var en av de første norske lutherske kinamisjonærer. Han hadde begynt sine forberedelser for virke i Kina i Norge, men idet intet norsk misjonsselskap som da fantes sendte misjonærer til Kina, emigrerte han til USA våren 1888. Sammen med bl.a. Ole Næstegaard d.y. virket han der for Kinamisjonens sak blant norske utvandrere.
I 1890 ble det opprettet en misjonsforening i Minnesota med navnet The Norwegian Evangelical Lutheran China Mission Society of America, og både Netland, Næstegaard d.y. og Daniel Nelson ble kalt som utsendinger for misjonen etter hvert som den ble bedre organisert.
Netland kom til Shanghai i Kina høsten 1890. Sammen med Næstegaard reiste han opp Yangtsefloden til Wuchang i Hebei og var der inntil videre. Dette ble en base for lutherske misjonærer fra flere trossamfunn, selv om selve deres misjonsfelter var lenger inne.
Walden University
Walden University er et privat, kommersielt universitet i Minneapolis i delstaten Minnesota, USA, eid av Laureate Education, Inc..
Det er spesialisert på fjernundervisning, og ble opprettet i 1970. grunnleggerne, de to New York-lærerne Bernie og Rita Turner, ville gi voksne arbeidstakere en adgang til deltidsstudier på master- og doktorgradsnivå.
Skolene og fakultetene er per 2019:
Arne Amundsen
Arne «Maler'n» Amundsen (født 7. august 1952 i Oslo, død 6. september 2014 i Fetsund) var en norsk fotballspiller, og var keeper for blant annet Lyn, Strømmen og Lillestrøm. Amundsen spilte aktivt frem til 1989, og spilte i løpet av karrieren 459 kamper (339 obligatoriske). Han gikk til Lillestrøm fra Lyn i 1977. I Lillestrøm fikk han med seg to seriegull, tre sølv og to bronse. Han spilte i seks cupfinaler, hvorav fire endte med seier. Da han etter 1987-sesongen ikke fikk fornyet tillit i Lillestrøm, meldte Amundsen overgang til Strømmen, hvor han var førstevalget i mål de to neste sesongene. Han la opp og ble keepertrener for LSK. Da Frode Grodås ble skadet i juni 1993 var Amundsen reserverkeeper for Jon Knudsen i to kamper.
Fylkesvei 253 (Akershus)
Fylkesvei 253 (Fv253) i Akershus gikk mellom Neslerud og Fossmo i Sørum kommune. Veien var 6,2 km lang.
2019 ble veien erstattet av fylkesvei 1481, og av en delstrekning av fylkesvei 1482.
Gustaf Nordahl
Gustav Edvin Nordahl (født 1903 i Helsingborg, død 1992) var en svensk billedhugger.
Gustav Nordahl studerte ved Tekniska skolan i Stockholm fra 1923 til 1925 og senere ved Konstakademien i Stockholm 1928-34 med Carl Milles og Nils Sjögren som lærere.
Nordahl fikk sitt gjennombrudd på slutten av 1930-årene / begynnelsen av 1940-årene. Han ble berømt da han vant gullmedalje i skulptur ved kunstkonkurransen under OL i London 1948. Han vant prisen for Homage to Ling (Hyllest til Ling), nå plassert utenfor Gymnastik- och idrottshögskolan (GIH) på Östermalm i Stockholm.
Trelldom (band)
Trelldom er et norsk black metal-band fra Sunnfjord, etablert av Gaahl i 1992.
Grådig etter gull
Grådig etter gull (orig. La Soif de l'Or) er en fransk filmkomedie av Gérard Oury fra 1993. Filmen er en komedie, som handler om millionæren Urbain og hans grådige bestemor som kjøper gullbarrer for alle pengene sine og gjemmer dem i et ferdighus, som de prøver å smugle til Sveits, for å betale mindre skatt.
Handling
Urbain Donnadieu, administrerende direktør for en fabrikk som produserer hus, ble oppdratt av sin bestemor, Zézette. Urbain er en gnier som stjeler 60 000 franske franc om dagen fra virksomheten sin, som han forvandlet til bullion. Han vil gjerne sende alle pengene han har stjålet til Sveits. Han bestemmer seg derfor for å gjemme alle verdisakene i mursteinene til et av husene han skal levere. Men dette er en idé som Urbain etter hvert kommer til å angre på.
I tillegg kommer hans forsmådde kone, Fleurette, som ikke var involvert i de kriminelle planene hans, og hennes kjæreste, Jacques - som er deres sjåfør, og Urbans beste venn - for å ta opp jakten på Urbain og hans bestemor.
Lathbury
Lathbury er en landsby og et verdslig sogn i distriktet Milton Keynes i det seremonielle grevskapet Buckinghamshire, England. Stedet ligger like nord for Newport Pagnell.
I henhold til folketellingen i 2011 bor det 156 innbyggere i sognet.
Historie
Navnet er av angelsaksisk opphav, og betyr «befestning bygget med stokker». I Domesday Book (1086) er landsbyen nevnt som Latesberie.
Lathsbury har en stor herregård, som fra 1272 tilhørte abbediet i Lavendon. Etter oppløsningen av klostrene i 1547 gikk det til kronen, som beholdt det til restaurasjonen. Det ble så gitt til Christ Church College ved Universitetet i Oxford.
Landsbyen hadde en grammar school som ble grunnlagt under Elizabeth I. Den ble revet i 1698, og materialene ble brukt til å reparere presteboligen. Sognekirken All Saints er viet til alle helgener.
Audrey Bruneau
Audrey Bruneau (født 21. september 1992 i Clichy) er en fransk håndballspiller, som spiller for den franske klubben og det franske landslaget.
Karriere
Bruneau startet å spille håndball i Épinay-sur-Seine. Hun gikk deretter til Villemomble og Châtenay-Malabry. Idag spiller hun sammen med landslagskollegaene Mariama Signaté og Angélique Spincer i Issy Paris.
Det internasjonale sykkelforbundet
UCI utsteder kjørelisenser til rytterne og fastsetter disiplinærreglementet, for eksempel når det gjelder doping. UCI administrerer også klassifisering av sykkelritt og poengsystemet i ulike disipliner, som terrengsykling, landeveissykling og banesykling for både herrer og damer.
Audrey Bruneau
Karriere
Bruneau ble tatt ut i bruttotroppen til Håndball-EM 2010 for kvinner, men var ikke blant de 16 utvalgte. Hun ble imidlertid hentet inn til Håndball-VM 2011 for kvinner i Brasil for å erstatte klubbvenninnen Mariama Signaté, fire kamper før finalen.
Louis Auguste Blanqui
Louis Auguste Blanqui (født 8. februar 1805 i Puget-Théniers i departementet Alpes-Maritimes, død 1. januar 1881 i Paris) var en fransk sosialist, revolusjonær og politisk aktivist.
Blanquis form for kommunisme og hans vilje til å drive den gjennom med vold, gjorde at han havnet i konflikt med alle regjeringer i løpet av sin levetid. Han tilbrakte halve livet i fengsel. Politisk var han sterkt påvirket av Gracchus Babeuf, som etter revolusjonen i 1789 agiterte for en voldsom samfunnsomveltning.
I tillegg til store mengder journalistiske verk publiserte han et astronomisk arbeid med tittelen L'Éternité par les astres 1872, og etter hans død ble hans essay om økonomi og samfunn samlet i Critique sociale, som ble utgitt i 1885.
Biografi
Blanqui studerte juss og medisin, men var mer opptatt av politikk, og han ble snart kjent for sine radikale meninger.
Blanqui deltok aktivt i julirevolusjonen i 1830. Under Ludvig Filip Is regime holdt han fast ved de republikanske doktrinene, noe som førte til at han gjentatte ganger ble idømt fengselsstraffer. Han var en av lederskikkelsene bak Société des Saisons og var delaktig i deres væpnede opprør. For dette ble han dømt til døden i 1840, en dom som senere ble omgjort til livsvarig fengsel. Han ble satt fri under februarrevolusjonen i 1848 og gjenopptok straks sine angrep på samfunnets institusjoner.
Han grunnla Société républicaine centrale, hvis voldsomme metoder gjorde at han havnet i konflikt med mer moderate republikanere, og i 1849 ble han dømt til ti års fengsel. I 1865, da han igjen ble dømt til fengsel, denne gang av keiserdømmet, greide han å rømme, og fortsatte sine propagandakampanjer fra utlandet. Etter det alminnelige amnestiet i 1869 vendte han tilbake til Frankrike.
Blanqui fortsatte å bruke sine voldsomme metoder, og i 1870 stod han bak to mislykkede demonstrasjoner: 12. januar ved begravelsen til Victor Noir (en journalist som ble skutt av Pierre Bonaparte) og 14. august da han forsøkte å komme over våpen i en kaserne. Da keiserdømmet falt 4. september, startet Blanqui den politiske klubben og avisen La patrie en danger. Han tilhørte den gruppen som midlertidig kom til makten 31. oktober, noe han igjen ble dømt til døden for 17. mars 1871. Noen dager senere utbrøt de voldsomme opprørene som førte til Pariskommunen. Blanqui satt i fengsel og kunne ikke delta i opprøret, men ble likevel valgt inn i Pariskommunens styre. I 1872 ble han dømt til deportasjon sammen med de andre revolusjonære som hadde overlevd kommunens fall. Blanquis sviktende helse gjorde imidlertid at dommen ble omgjort til fengsel. I 1879 ble han valgt til byfullmektig i Bordeaux. Til tross for at valget straks ble kjent ugyldig, ble Blanqui satt fri. Han begynte omgående å agitere igjen.
Etter en tale ved et revolusjonært møte i Paris 1. januar 1881 ble han rammet av et slaganfall og døde. Han ble begravd på Père-Lachaise i Paris.
Påvirkninger
Blanquis ideer sammenfattes i det som kalles blanquismen, og går ut på at organiserte grupper av revolusjonære med vold skal overta makten i kapitalistiske og reaksjonære regimer. De revolusjonære oppretter deretter et diktatur, og bruker siden sin makt for å innføre et regime som bygger på eiendomsfellesskap. Enkelte av Blanquis revolusjonære ideer påvirket den etterfølgende generasjonen kommunister.
Skravering
Skravering er en tegneteknikk der en skyggelegger eller toner et parti av en tegning ved hjelp av parallelle linjer. Skravering kan også bety et felt som er skravert, det vil markert med streker. Teknikken brukes særlig i pennetegninger og kobberstikk.
Ordet skravering kunne tidligere også skrives skraffering og kommer fra det tyske schraffur som er dannet av det italienske sgraffiare som betyr «risse».
Teknikk
Ved å sette streker i et jevnt mønster av parallelle linjer og mer eller mindre tett kan en lage mørke og lyse nyanser i en tegning og dermed gi en illusjon av skygger og flater med ulike valører. Strekene kan også variere i tykkelse. Ved krysskravering krysses strekfeltene slik at de danner tilsynelatende jevne flater med varierende tetthet og mørke.
Skravering kan utføres med blyanter, penner og andre tegneredskaper som gir presise linjer uten særlige valørforskjeller. Dette gjelder både tegninger og gravyrer, det vil si grafiske teknikker som tresnitt og xylografi,er kobberstikk og raderinger (etsning og koldnålsraderinger), gamle trykkteknikker der streken er tynn og mellomtoner nettopp kan lages gjennom skravering.
Historie og bruk
Skraveringsteknikken ble utviklet under middelalderen. Den ble forfinet av blant andre den tyske kobberstikkgravøren Meister E. S. (1420–1468) og tegneren og tresnittkunstneren Albrecht Dürer (1471–1528).
Fordi tegninger med tydelig, ensfarget strek er lett å gjengi på trykk, egner slike tegninger seg til detaljerte framstillinger og nøyaktig kopiering. Skravering brukes derfor fremdeles på frimerker der streken og detaljene må være presise og for å markere felter på kart og andre nøyaktige strektegninger. Også mange illustratører og avistegnere som lager tegninger som skal trykkes i svart-hvitt, bruker skravering. I nyere tid er skravering blitt et kjennetegn for blant annet den amerikanske karikaturtegneren David Levine og den norske illustratøren Rune Johan Andersson.
Andre teknikker for å lage et inntrykk av lys og mørke i en jevn farge kan være bruk av prikking eller rasterpunkter. Denne teknikken kalles i kunsten for mezzotint. Rastrering av halvtonebilder, for eksempel av laveringer eller fotografier, for gjengivelse på trykk skjer i dag automatisk gjennom forskjellige fotografiske teknikker. Slike bilder ble tidligere kopiert for hånd av gravører, håndverkere som tegnet av motivet og graverte det på trykkplater. Rasterffekter kan også oppnås i frihåndstegning med en tørr blyant eller fargestift på et strukturert papir der fargen setter seg av i mer eller mindre tett plasserte punkter av forskjellig størrelse.
Skravering i heraldikk
Heraldiske tinkturer med engelske faguttrykk og skravering
Harry Jones
Harold «Harry» Alfred Jones (født 8. mai 1894, død 24. desember 1956 i Vancouver) var en canadisk seiler som deltok i de olympiske leker 1932 i Los Angeles.
Jones vant en olympisk sølvmedalje i seiling under OL 1932 i Los Angeles. Han var med på den canadiske båten «Santa Maria» som kom på andreplass i 8-metersklassen bak «Angelita» fra USA. Det var kun to båter i denne klassen. Seilingene ble gjennomført i Port of Los Angeles mellom 5. og 12. august 1932.
Mannskapet på «Santa Maria» var; Jones, Ernest Cribb, Peter Gordon, Hubert Wallace, Ronald Maitland og George Gyles.
Oversettelse
Oversettelsens overordnete målsetting er å skape ekvivalens eller størst mulig likhet mellom originalteksten og målteksten, samtidig som man tar hensyn til en rekke språklige barrierer. Slike barrierer eller faktorer kan være konteksten (i hvilken kulturell eller faglig sammenheng teksten er skrevet), grammatikkregler for begge språk, språklig kutyme, idiomer, metaforer, allusjoner og lignende. Disse faktorene må tolkes og veies opp mot hverandre, og krever at oversetteren har god bakgrunnskunnskap om emnet, gjerne høyere utdanning innen feltet, og setter seg godt inn i problematikken som er knyttet til å gjengi teksten på målspråket.
Tradisjonelt er oversettelse naturligvis et arbeid som utføres av mennesker. Det er de senere tiår også blitt gjort forsøk på å automatisere oversettelsen (maskinell oversettelse), eller å bruke datamaskiner som en hjelp til menneskelig oversettelse (elektronisk støttet oversettelse).
Tolkning av en tekst kan i videre forstand også innebære tydning og utlegging som innebærer forskjellige oppfatninger og forståelser av meningsinnholdet i den samme teksten. Gjendiktning er en form for oversettelse der en forsøker å formidle og gjenskape litterære kvaliteter i en tekst og ikke bare det som kommer fram ved en vanlig ordrett oversettelse. Dette gjelder særlig når en oversetter dikt, sangtekster og annet der rytme, lyd og andre poetiske virkemidler også er viktige egenskaper for opplevelsen av teksten.
EU-terminologi
אפטייטש
Janne Stange
Janne Stange (født 24. juni 1986 og oppvokst på Karmøy) er en norsk fotballspiller fra Karmøy. Stange spilte på de lokale klubbene Torvastad og Avaldsnes i begynnelsen av karrieren.
Stange dro i 2002 til Asker for å begynne på Norges Toppidrettsgymnas der. Samtidig fikk hun kontrakt med Asker Fotball Kvinner, og spilte der fram til laget ble tatt over av Stabæk Fotball Kvinner, der hun ble med i overtakelsen. I perioden i Asker jobbet Stange seg inn mot førstelaget, men måtte se sin første cupfinale fra innbytterbenken. Stange ble imidlertid norgesmester for Asker. Hun ble etter hvert fast inventar på venstre back, og hun holdt seg i klubben tross at laget rykket ned samme år. Stange spilte hele cupfinalen både i NM i 2006 og i 2007. I 2008 var hun også fast på Asker, og hun ble også prøvd delvis som spiss, blant annet i semifinalen mot Team Strømmen, der hun scoret det første målet i 2-5-tapet.
Stange hadde mer eller mindre etablert seg som fast venstre back med offensive kvaliteter, men hun hadde hele tiden blitt forfulgt av utseendet, som gjorde at hun ble trukket inn i diverse useriøse kåringer. I Stabæk ble denne persondyrkelsen dratt så langt at en håndfull medlemmer av supporterklubben dannet «Janne Stange Ultras», en fanklubb dedikert henne. Imidlertid ble hun også anerkjent som spiller i 2009-sesongen. Som spiller fikk hun med seg 18 av de obligatoriske kampene – 17 av 22 i Toppserien, og en cupkamp. I tillegg ble Stange gitt en trainee-stilling i Norges Fotballforbund.
Etter syv sesonger i Asker og en i Stabæk, opplevde imidlertid Stange en motivasjonssvikt, delvis på grunn av manglende spilletid, da hun bare fikk spille førsteomgangen mot Arna-Bjørnar i Toppserien 2010. Den 30. april samme år lanserte hun at hun tok seg en pause fra fotballen Det kom aldri frem hva annet enn spilletid som motiverte Stange til denne pausen, men da pausetiden var over, meldte Stange overgang til Røa. Ironisk nok hadde Stabæk tidligere gjort reklame med bilde av Janne Stange og Janne Jönsson med påskriften «Janne eller Janne?». Janne Jönsson dro omtrent samtidig med Stanges overgang til Rosenborg.
Stange debuterte for Røa mot Amazon Grimstad,
Hun har spilt på flere aldersbestemte landslag; U-19, U-21 og U-23. Stange studerer markedsføring ved Handelshøyskolen BI i Oslo.
Nissebakken
Nissebakken, eller Nissebakkin er en gård i Sør-Aurdal. Den er kjent som et kunstnerhjem ettersom forfatteren Mikkjel Fønhus (1894–1973) bodde her i årene 1927–1973.
Huset, som er laftet i to etasjer, ble bygget for Fønhus i årene 1926–27. Det ligger kort vei fra hans barndomshjem Lundby og slektsgården Nordre Fønhus. Her stiftet han familie; han giftet seg i 1934 med Margrete Frøshaug, som overlevde ham.
I Fønhus' forfatterskap er det særlig romanen Det skriker fra Kverrvilljuvet (1920) som har tilknytning til områdene rundt gården. Det oppdiktede Kverrvilljuvet kan minne om en trang kløft i Høleraelva i nærheten.
Huset eies i dag av familien, og er tilgjengelig for publikum etter avtale. Hovedhuset på Nissebakken er bevart uendret siden Mikkjel og Margrete bodde der. Mikkjels arbeidsrom er urørt slik han forlot det siste gang en høstdag i 1973. Innredningen omfatter blant annet jakt- og fiskeustyr, utstoppede dyr og fugler og andre minner fra reiser i Norge og Afrika. Da Mikkjel Fønhus' datter Gudbjørg Fønhus Stensrud i 2001 fikk kommunens kulturpris var hennes innsats for å ivareta barndomshjemmet en del av begrunnelsen. I et nylig oppført laftet hus på tunet er det innredet et lite museum. Hun har også beskrevet faren og hjemmet i to bøker, først en kort artikkel om barndommen på Nissebakken i minneboka ''Mikkjel Fønhus. Slik vi husker ham (1974), deretter i boka Mikkjel – far min'' (1985).
Grosser Garten
Großer Garten er en stor park som ligger sentralt i Dresden. Parken har zoologisk hage, botanisk hage, friluftsscene og en parkjernbane.
Roing under Sommer-OL 1972
Roing var med på det olympiske programmet for sekstende gang under OL 1972 i München. Det ble konkurrert i sju roøvelser, alle for menn. Øst-Tyskland ble beste nasjon med tre gullmedaljer foran Sovjetunionen med to.
Grosser Garten
Historia til Großer Garten går tilbake til 1676, da kurfyrst Johan Georg II anla en hage utafor den tidas Dresden. August den sterke fikk hagen utvida til sin nåværende størrelse. Sitt engelske preg fikk hagen fra 1873 av ved Friedrich Bouché. Bouché fikk også anlagt innsjøen Carolasee i 1881/1882.
Midtpunktet i hagen danner ruinene av hagepalasset (Gartenpalais) med palassdammen, reist mellom 1678 og 1683 etter tegninger av Johann Georg Starcke. Det var den første barokkbygningen i Sachsen, og et betydelig eksempel på tidlig tysk barokkarkitektur overhodet. Palasset fungerte som et lystslott, og har aldri vært bebodd.
Den zoologiske hagen åpna i 1861, og er dermed en av de eldste i sitt slag i Tyskland. Parkjernbanen ble anlagt til den internasjonale hygieneutstillinga i 1931.
Rett overfor hovedinngangen til parken ligger Deutsches Hygiene-Museum – Tysklands eneste. Museumsbygningen ble reist i åra 1928 til 1930. Den største attraksjonen er kanskje «glassmennesket», en detaljert gjengivelse i glass av menneskekroppen i full størrelse. Plassen foran museet heter Lingnerplatz og er oppkalt etter grunnleggeren av museet, Karl August Lingner. Lingner er kjent for sitt arbeid med medisinsk folkeopplysning og oppfinner av munnvannet «Odol» og dets berømte flaske.
I nordøstre hjørnet av parken har Volkswagenkonsernet reist sin kjente Gläserne Manufaktur – «glassfabrikken» – som etter mye strid sto ferdig i 2001. Fabrikken er bygd med inner- og yttervegger for en stor del av glass, slik at besøkende kan betrakte produksjonslinja ved moderne bilproduksjon.